b'\n_START_ARTICLE_\nCrysis\n_START_SECTION_\nIgranje\n_START_PARAGRAPH_\nKot pri Crytekovi prej\xc5\xa1nji igri Far Cry, je tudi ta prvoosebna strelska igra z odprtim koncem in mnogimi mo\xc5\xbenostmi za dokon\xc4\x8devanje nalog._NEWLINE_Igralec igra s pripadnikom posebnih enot Nomadom, \xc4\x8digar oro\xc5\xbeja se lahko prirejajo, ne da bi pri tem ustavljali tok igre. Prireja lahko na primer na\xc4\x8din streljanja, menjava razne vrste teleskopskih vizirjev ali dodaja du\xc5\xa1ilce zvoka. Igralec lahko tudi izbira med raznimi na\xc4\x8dini delovanja njegove \xc2\xbbNano Muscle Suit\xc2\xab, ki jim sledi izraba njene energije. Ko je ta brez energije, ne more delovati v nobenem na\xc4\x8dinu delovanja in dokler se energija ne povrne je igralec mo\xc4\x8dno ranljiv proti po\xc5\xa1kodbam od strelov. Igralec lahko izbira med \xc5\xa1tirimi na\xc4\x8dini delovanja. Prvi je \xc2\xbbArmor\xc2\xab\xc2\xa0(slovensko Oklep), ki pove\xc4\x8da odpornost proti po\xc5\xa1kodbam od strelov in hitreje povra\xc4\x8da energijo. Drugi je \xc2\xbbStrength\xc2\xab\xc2\xa0(slovensko Mo\xc4\x8d), ki omogo\xc4\x8da mo\xc4\x8dnej\xc5\xa1e udarce v boju mo\xc5\xbe na mo\xc5\xbea, vi\xc5\xa1je skakanje in bolj natan\xc4\x8dno streljanje. Tretji je \xc2\xbbSpeed\xc2\xab\xc2\xa0(slovensko Hitrost), ki pove\xc4\x8da hitrost pri teku in plavanju. In \xc4\x8detrti je \xc2\xbbCloak\xc2\xab\xc2\xa0(slovensko Pla\xc5\xa1\xc4\x8d), ki naredi Nomada skoraj povsem nevidnega in naredi zvoke njegovih korakov skoraj povsem nesli\xc5\xa1ne._NEWLINE_Oblekina notranja maska ima svoj lasten zaslon, ki prikazuje tipi\xc4\x8dne podatke v katerih je vklju\xc4\x8den takti\xc4\x8dni zemljevid, zdravje, trenutni nivo energije obleke in podatki o trenutno opremljenem oro\xc5\xbeju. Zaslon je povsem elektronski in se prikazuje tudi takrat, ko se zaganja in ko ga kaj moti, kot neke vrste elektronska motnja. \xc5\xa0e posebej uporabno orodje je to, da lahko deluje tudi kot daljnogled, ki omogo\xc4\x8da igralcu pove\xc4\x8davo slike in dodajanje zaznamkov na sliko, ki omogo\xc4\x8dajo la\xc5\xbeje sledenje dolo\xc4\x8denim tar\xc4\x8dam._NEWLINE_Igralec se lahko soo\xc4\x8di s sovra\xc5\xbenikom na veliko mo\xc5\xbenih na\xc4\x8dinov. Lahko uporabi pritajenost ali mo\xc4\x8dan napad, lahko uporabi naboje ali nenevarna pomirjevala, pu\xc5\xa1ke z dalj\xc5\xa1im dometom ali strojnice s kraj\xc5\xa1im dometom in tako naprej. Sovra\xc5\xbeni vojaki uporabljajo strate\xc5\xa1ke manevre in delajo kot skupine. Sovra\xc5\xbeni vojaki se bodo odzvali na zvok, ki ga je ustvaril igralec, \xc4\x8de je po nesre\xc4\x8di ali namerno. \xc4\x8ce igralec \xc5\xa1e ni bil opa\xc5\xbeen v okolju, bodo sovra\xc5\xbenikovi vojaki delovali spro\xc5\xa1\xc4\x8deno. Vendar, \xc4\x8de je igralec opa\xc5\xbeen v okolju, se bodo oboro\xc5\xbeili in postali pripravljeni na napad.\n_START_SECTION_\nSistemske zahteve\n_START_PARAGRAPH_\nWindows XP_NEWLINE_2,8GHz Intel Pentium 4_NEWLINE_1GB RAM_NEWLINE_12GB HDD_NEWLINE_GPU DirectX 9.0c 256MB_NEWLINE_SPU DirectX 9.0c_NEWLINE_Internetna povezava 1Mbit/s'